text: 13 Jesusqa, Diospa perdonninta, imatachus manuq runa, manukuq runa ima ruwasqankutawan kikincharqa. Chayrayku ajinata mañakunanchikta nirqa: "Manu caskaycumanta perdonawaycutaj", nispa (Mateo 6:12, Mosoj Testamento [MT], 1956). Ajinamanta juchasninchikta, juk manuta paganapuni kasqantawan kikincharqa (Lucas 11:4, MT1956). Arí, juchallikuspaqa Jehovaman manu rikhurinchik. Juk libro nisqanmanjinaqa, griego qallupi "perdonay" rimay, "manusqanchikmanta qunqapuspa manaña kutichipunawanchikta suyay" niyta munan. Jehovaqa, juchasninchikta perdonaspa, manunchikta chinkachipun. Sunqumantapacha pesachikuqkunaqa, Jehová juchasninkuta pampachaptin manaña ni jaykʼaq yuyarikunanta yachaspa, mayta sunquchakunku (Salmo 32:1, 2).